
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 92






        din 29 mai 2013

privind aprobarea deplasării Ansambului Folcloric „Kikerics”, la Budapesta, în perioada 14-22 iunie 2013, pentru reprezentarea Municipiului Sighişoara la Carnavalul  Internaţional Multicultural al Dunării
Consiliul Local al Municipiului Sighişoara, întrunit în şedinţă ordinară ;

Luând act de proiectul de hotărâre şi referatul de aprobare al Primarului municipiului,  în calitate de iniţiator, înregistrat cu nr. 11.931/III/29.05.2013,  calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, legea administraţiei publice locale, republicată, cu modificările şi completările ulterioare;

Văzând adresa Asociaţiei Culturale „Kikerics”, înregistrată la Municipiul Sighişoara sub nr. 9173 din 19.04.2013, cu solicitarea acordării unui sprijin financiar pentru acoperirea cheltuielilor de transport Sighişoara – Budapesta şi retur, în vederea participării la Carnavalul Internaţional Multicultural al Dunării;


Ţinând cont de invitaţia primită de Asociaţia Culturală „Kikerics” de a participa cu Ansamblul Folcloric „Kikerics” la Carnavalul Internaţional Multicultural al Dunării, care va avea loc în perioada 14 - 22 iunie 2013, la Budapesta; 

Având în vedere avizul de principiu exprimat în şedinţa Consiliului Local Sighişoara din data de 29 mai 2013, anterior întocmirii proiectului de hotărâre; 

Luând în considerare faptul că, Direcţia Economică a confirmat existenţa disponibilităţii bugetare, constând în suma de 4.000 lei ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate nr. 11.932/29.05.2013 al Serviciului Relaţii Publice privind oportunitatea deplasării Ansamblului Folcloric „Kikerics” la Budapesta pentru a reprezenta Municipiul Sighişoara la Carnavalul Internaţional Multicultural al Dunării, îndeplinindu-se prevederile legale în acest sens;

În temeiul art. 36 alin. 6 lit. „a” pct. 4, alin. 9, art. 45 alin. 2 şi a art.115 alin. 1 lit „b” din Legea nr. 215/2001, legea administraţiei publice locale, republicată, cu modificările şi completările ulterioare.




H O T Ă R Ă Ş T E:

Art.1. Se aprobă deplasarea Ansambului Folcloric „Kikerics”, la Budapesta, în perioada 14 - 22 iunie 2013, pentru reprezentarea Municipiului Sighişoara la Carnavalul Internaţional Multicultural al Dunării.

Art. 2.
Se aprobă alocarea din bugetul local a sumei de 4.000 lei pentru suportarea cheltuielilor cu deplasarea ansamblului, sumă care se va achita la întoarcerea din deplasare, în baza documentelor justificative.

Art.3. Se încredinţează cu ducerea la îndeplinire a prevederilor prezentei, Primarul Municipiului Sighişoara, Serviciul Relaţii Publice şi Direcţia Economică.
Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul relaţii publice;

1 ex. Direcţia economică ;

1 ex. Ansamblul folcloric  “Kikerics”

8 ex. AF/FM

